Theo van Doesburg (pseudonimo de Christian Emil Marie Küpper), naixito d'Utrecht (Provincia d'Utrecht, Países Baixos) o 30 d'agosto de 1883 y muerto en Davos (Cantón d'os Grisons, Suiza) o 7 d'abril de 1931, estió un pintor, arquitecto, escritor y teorico de l'arte neerlandés, destacato en a clamata Arquitectura moderna y en a Bauhaus y tamién establidor d'a revista De Stijl, a on esposaba as suyas teorías sobre l'arte abstracto. Encara que prencipió a suya obra pictorica en estilo naturalista, pasó dende 1916 a l'arte abstracto, ta luego esdevenir un pintor d'o Neoplasticismo.